PJW แรงไม่เลิก! เปิดบ่ายบวกต่อ 15% แรงสุดรอบ 3 ปี ซื้อขายทะลุ 51 ลบ.
PJW แรงไม่เลิก! เปิดบ่ายบวกต่อ 15% แรงสุดรอบ 3 ปี ซื้อขายทะลุ 51 ลบ.
15 ก.พ. 2564

ผู้สื่อข่าวรายงานว่า ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ล่าสุด ณ เวลา 14.53 น. อยู่ที่ระดับ 2.56 บาท ปรับตัวขึ้น 0.34 บาท หรือ 15.32% สูงสุดที่ 2.68 บาท ต่ำสุดที่ระดับ 2.50 บาท ด้วยมูลค่าการซื้อขาย 51.03 ล้านบาท

ทั้งนี้ราคาหุ้นปรับตัวขึ้นอย่างมีนัยสำคัญ 6 วันทำการติดต่อกัน นับตั้งแต่ราคาหุ้นอยู่ที่ระดับ 1.97 บาทต่อหุ้น เมื่อวันที่ 4 ก.พ.2564
ขณะที่ราคาหุ้นทำจุดสูงสุดในรอบ 3 ปี 4 เดือน นับตั้งแต่ราคาหุ้นอยู่ที่ระดับ  2.58 บาท เมื่อวันที่ 20 ต.ค.2560
ด้านแนวโน้มผลประกอบการปี 64 คาดการณ์ว่าจะมีการฟื้นตัว หลังจากเศรษฐกิจในประเทศจีนจะเริ่มฟื้นตัว หลังจากกลับมาดำเนินธุรกิจได้ โดยบริษัทมีโรงงานอยู่ในมณฑลเจียงซู ในประเทศจีน
 